
Sztárparádé: Dobó Kata színészei elárasztották a netet

Hermányi Mariann és Kádár L. Gellért mellett
 Mucsi Zoltán, Szalay Bence és Trill Beatrix is játszik 
a Még egy kívánságban

Karakteres reals videóval jelentette be a Megafilm Service a következő év legjobban várt romantikus komédiájának, a Még egy kívánságnak a főszereplőit. A szereposztás igazi sztárparádé: többek között Mucsi Zoltán, Trill Beatrix és Szalay Bence is játszik Hermányi Mariann, Kádár L. Gellért és T. Danny mellett.

A videóban Juli szerepébe enged bepillantást a jelmezpróba kulisszái mögé Hermányi Mariann, miközben sorra bemutatkoznak a történet legfőbb karakterei is. Azt is megtudhatjuk, hogy ki, hogyan viszonyul majd hozzá. Karesz (Kádár L. Gellért), a Dead Flamingos nevű zenekar frontembere, számít Juli segítségére, míg Milán (T. Danny) kapcsolata valószínűleg nem felhőtlen a fiatal menedzserrel. Dóra (Trill Beatrix) a legjobb barátnő, Ricsi (Szalay Bence) pedig a zenei ügynökség lazának tűnő, de valószínűleg szigorú főnöke. A Dead Flamingos gitárosa, Fecó (Friedenthal Zoltán) kedveli Julit, és a dobos, Bence (Wettstein Márk) is láthatóan odavan a lányért. De vajon hogyan kerül a képbe Gyula bácsi (Mucsi Zoltán)? Nos, ez egyelőre titok, de ahogy Dobó Kata rendező mondja a videó végén: „Mucsi Zoltán nélkül nincs vígjáték!”

A Még egy kívánság című film forgatása szeptember elején elkezdődött, a mozikban 2026-ban láthatja a közönség. 

https://www.facebook.com/reel/2599633117066106

https://www.instagram.com/p/DONvilCCACd/

